Document ID: 32003D0015

Komission päätös,
tehty 10 päivänä tammikuuta 2003,
päätöksen 2002/613/EY muuttamisesta Sloveniassa sijaitsevien hyväksyttyjen keinosiemennysasemien osalta
(tiedoksiannettu numerolla K(2002) 5564)
(ETA:n kannalta merkityksellinen teksti)
(2003/15/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY(1), sellaisena kuin se on viimeksi muutettuna komission päätöksellä 2000/39/EY(2), ja erityisesti sen 7 artiklan 1 kohdan ja 8 artiklan 1 kohdan,
sekä katsoo seuraavaa:
(1) Komission päätöksessä 2002/613/EY(3) vahvistetaan luettelo kolmansista maista, joista jäsenvaltiot voivat sallia kotieläiminä pidettyjen siansukuisten eläinten siemennesteen tuonnin, sekä luettelo näiden kolmansien maiden keinosiemennysasemista, jotka on hyväksytty yhteisöön vientiä varten.
(2) Komission tarkastuskäyntien ja Sloveniassa saavutetun eläinten terveystilanteen perusteella Slovenia olisi lisättävä niiden kolmansien maiden luetteloon, joista tuonti on päätöksen 2002/613/EY mukaisesti sallittua.
(3) Slovenian toimivaltaiset eläinlääkintäviranomaiset ovat lähettäneet luettelon keinosiemennysasemista, jotka on virallisesti hyväksytty sikojen siemennesteen viemiseksi yhteisöön.
(4) Slovenian toimivaltaiset eläinlääkintäviranomaiset ovat toimittaneet komissiolle takeet direktiivin 90/429/ETY 8 artiklassa säädettyjen vaatimusten noudattamisesta ja hyväksyneet kyseiset keinosiemennysasemat virallisesti yhteisöön vientiä.
(5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2002/613/EY seuraavasti:
a) Lisätään Slovenia liitteeseen II.
b) Lisätään Slovenia liitteen IV otsikkoon.
c) Lisätään liitteeseen V seuraavat rivit Slovenian osalta:
TAULUKON PAIKKA
2 artikla
Tätä päätöstä sovelletaan 31 päivästä tammikuuta 2003.
3 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä tammikuuta 2003.

Labels: 0
3
18
6